Diari Oficial de la Generalitat Valenciana


Sumari del DOGV 8235, del 15-02-2018 (2018/1232)

Convocatòria de participació en el Programa pla internacional de promoció cofinançat pel Fons Europeu de Desenvolupament Regional (FEDER) de la Unió Europea en la missió comercial a Vietnam i Tailàndia; la missió comercial a Algèria i El Marroc i la missió comercial a Nigèria i Angola.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8235

Data del DOGV
:   15-02-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/1232


Data del document
:   07-02-2018

Organisme emissor
:   Cambra Oficial de Comerç, Indústria i Navegació - Alacant

Tipus de document
:   Anunci

Descriptors 

:   * ajuda pública

Convocatòria de participació en el Programa pla internacional de promoció cofinançat pel Fons Europeu de Desenvolupament Regional (FEDER) de la Unió Europea en la missió comercial a Vietnam i Tailàndia; la missió comercial a Algèria i El Marroc i la missió comercial a Nigèria i Angola. [2018/1232]  
La Cambra de Comerç d'Alacant anuncia l'obertura de la convocatòria que té per objecte promoure la participació en el Programa pla internacional de promoció, cofinançat pel Fons Europeu de Desenrotllament Regional (FEDER) de la Unió en la missió comercial a Vietnam i Tailàndia (13-19 maig), la missió comercial a Algèria i El Marroc (13-20 d'octubre) i la missió comercial a Nigèria i Angola (4-10 de novembre).  
  
Primer. Beneficiaris  
Pimes, micropimes i autònoms de la Comunitat Autònoma Valenciana.  
  
El nombre màxim d'empreses beneficiàries serà:  
· Missió Vietnam i Tailàndia: dotze.  
· Missió Algèria i El Marroc: dotze.  
· Missió Nigèria i Angola: dotze.  
  
Segon. Objecte  
L'objecte de la convocatòria és la selecció d'operacions realitzades per les pimes que contribuïsquen a promoure la seua internacionalització i millorar la seua competitivitat, amb l'objectiu de millorar la propensió a exportar i la base exportadora de l'economia espanyola, diversificar els mercats de destinació de l'exportació espanyola i incrementar la competitivitat de l'economia espanyola per a impulsar Espanya com a destinació d'inversió.  
  
Tercer. Convocatòria  
El text complet de la convocatòria està a disposició de les empreses en la seu de la Cambra de Comerç, Indústria, Servicis i Navegació d'Alacant (plaça Ruperto Chapí, núm. 3, 03266 Alacant). A més, pot consultar-se en la web https://www.camaralicante.com/internacionalització/promocion-exterior/missions-comercials-2018/.  
  
Quart. Quantia  
El pressupost màxim d'execució de l'actuació missió comercial a Vietnam i Tailàndia, missió comercial al Marroc i Algèria i missió comercial a Nigèria i Angola en el marc d'aquesta convocatòria per al període 2018 és de 90.880 euros per a Vietnam i Tailàndia; 44.880 euros, per a Algèria i El Marroc i 77.640 euros, per a Nigèria i Angola, dins del Programa operatiu plurirregional d'Espanya FEDER 3852-6219 XJ.  
Els recursos estimats per als servicis de suport prestats per la Cambra de Comerç d'Alacant serà de 10.000 euros per a la missió a Vietnam i Tailàndia; 6.000 euros, per a la missió a Algèria i El Marroc i de 9.000 euros, per a la missió a Nigèria i Angola, cofinançats en un percentatge de 50 % amb càrrec als fons FEDER i en un percentatge de 50 %, per la Cambra de Comerç d'Alacant.  
La quantia màxima de les ajudes a atorgar amb càrrec a aquesta convocatòria a les empreses participants en l'actuació missió comercial a Vietnam i Tailàndia és de 80.880 euros, 38.880 euros per a la missió comercial a Algèria i El Marroc, i 68.640 euros per a la missió a Nigèria i Angola, en concepte de subvencions. Les ajudes seran cofinançades en un percentatge del 50 % amb càrrec als fons FEDER, a través del Programa operatiu de creixement intel·ligent 2014-2020, i la resta es finançarà amb càrrec a fons privats de les empreses.  
  
Cinqué. Termini de presentació de sol·licituds  
El termini per a la presentació de sol·licituds s'obri l'endemà de la publicació d'aquest anunci i finalitzarà el dia 9 de març de 2018 per a la missió a Vietnam i Tailàndia; el 9 de juliol de 2018, per a les missions a Algèria i El Marroc i Nigèria i Angola. El model de sol·licitud de participació podrà descarregar-se en la web https://www.camaralicante.com/internacionalització/promocion-exterior/missions-comercials-2018/.  
  
Alacant, 7 de febrer de 2018.- El secretari general: Andrés Sevila Castelló.